Video: Skaatsplankryer op spoedkamera gevangŉ Video van ŉ Kaapstadse skaatsplankryer wat by Kloofnek afjaag teen ŉ spoed wat ŉ munisipale spoedkamera laat afgaan, maak opslae op Youtube. Die skaatsplankryer, Dec’io Lourenc’o (24), snel by Kloofnek af en word deur ŉ spoedkamera afgeneem wat vir spoed meer as 60km/u vang. Hy het aan die media gesê hy het al baie verby die kamera geskaats en dat die spesifieke kamera nie vantevore afgegaan het nie, omdat die skaatsplank te lig is. Hy sê die voertuig, wat agter hom aangery het om hom te verfilm, het die kamera laat afgaan. Die voertuig het teen ŉ spoed van tussen 70 en 80km/u agter hom aangery om by te bly. As verkeersbeamptes hom opspoor, kan hy R200 beboet word vir skaats op ŉ openbare pad. André Roux het die video afgeneem en op 26 Januarie op YouTube gelaai. Dit is teen Woensdagmiddag al meer as 150 619 keer gekyk. Die laaste video van Suid-Afrika wat soveel opslae op YouTube gemaak het, was ŉ video waar ŉ bok ŉ bergfietsryer omhardloop. Sien dit hier. http://youtu.be/Wt_ZL6rWHLA